**2-рa учебна седмица Домашна работа – 9 клас**

**Български език:**

*Да припомним!*

**Просто изречение** е изречение, което изказва една отделна мисъл и има едно сказуемо.

*Пример: Васил пише красиво.*

**Сложно изречение** е изречение, което се състои от две или повече прости изречения, свързани смислово. Сложното изречение съдържа две или повече сказуеми.

Видове сложни изречения: **сложно съчинено**, **сложно съставно** и **сложно смесено.**

Сложно съчинено изречение е сложно изречение, което се състои от самостойни прости изречения. Простите изречения в състава на сложното съчинено се свързват по два начина: **безсъюзно и съюзно.**

**Безсъюзно свързаните** прости изречения винаги се отделят с препинателен знак.

*Пример: Лъвът стана, протегна се, изправи се величествено.*

**Съюзното свързване** на прости изречения е чрез съюзи.

*Примери: Вървя и пея под дъжда.*

*Нито ще тръгна с тях към парка, нито ще остана с тебе.*

*Ще започна да уча, но първо ще поиграя с приятели.*

*До пет часа уча и чета книга, а след това играя.*

**Сложно съставно** е вид сложно изречение, в което едно просто изречение е синтактически подчинено на друго. В сложното съставно изречение има главни и подчинени изречения. Главното изречение може да съществува самостоятелно. Подчинените изречения не могат да бъдат употребени самостоятелно извън сложното съставно изречение, защото са незавършени по смисъл. Те се свързват чрез подчинителни съюзи (че, да, ако, за да, без да и др.) или съюзни думи (кой, къде, как, когато, какъвто, чийто, защото и др.

*Примери: Купих си нови обувки, защото ми харесаха.*

*Уча, за да сполуча.*

*Излизам, когато родителите ми позволят.*

*Децата, които вече бяха уморени, мечтаеха за почивка.*

**Сложно смесено изречение** е изречение, в което едни от простите изречения са свързани [съчинително](https://gramatika-bg.com/chasti-na-izrechenieto/slojno-suchineno-%D1%81%D1%8E%D0%B8%D0%B5%D1%8A%D0%B3%D0%B5%D1%85%D1%81%D0%B5-%D1%81%D1%8E%D0%B8%D0%B54%D0%B5%D1%85%D1%81%D0%B5.html), а други – [подчинително](https://gramatika-bg.com/chasti-na-izrechenieto/slozhno-sastavno-izrechenie-izre4enie.html). Ясно е, че сложното смесено изречение трябва да съдържа най-малко **три прости изречения**.

*Примери* : *Казах на Петя, че трябва да помисля и по-късно ще ú се обадя*.

*Той разбра, че тая жена иска да му говори нещо опасно, и извика.*

**Моля, напишете три сложни съчинени изречения и три сложни съставни изчечения. Определете начина на свързване на простите изречения, от които се състоят (съюзно, безсъюзно или смесено).**